Էնդի Քինգ

Էնդրյու Ֆիլիպ Քինգ (, ), ավելի հայտնի է որպես Էնդի Քինգ (), ուելսցի ֆուտբոլիստ, «Լեսթեր Սիթիի» և Ուելսի հավաքականի կիսապաշտպան։

Իր ամբողջ պրոֆեսիոնալ կարիերան անցկացրել է «Լեսթեր Սիթիի» կազմում, խաղալով Անգլիայի բոլոր երեք առաջնություններում, հաղթել է բոլորում՝ առաջին դիվիզիոնը 2009 թվականին, չեմպիոնշիփը 2013 թվականին, և Պրեմիեր Լիգան 2016 թվականին։ Համարվում է «Լեսթեր Սիթիի» պատմության կիսապաշտպանների լավագույն ռմբարկուն։

Աումբային կարիերա 
2007 թվականի մայիսի 5-ին իր առաջին պրոֆեսնիոնալ պայմանագիրն է կնքել «Լեսթեր Սիթիի» հետ։ Նորամուտը հիմնական կազմում նշել է 2007 թվականի հոկտեմբերի 2-ին «Վուլվերհեմփթոն Ուոնդերերսի» դեմ խաղում, իսկ դեկտեմբերի 1-ին՝ «Սաութհեմփթոնի» դեմ խաղում, իր առաջին գոլն է խփել պրոֆեսինալ կարիերայում, մրցակցի դարպասը գրավելով 35 մետր հեռավորությունից։

2008 թվականի օգոստոսի 21-ին ակումբի հետ պայմանագիրը երկարաձգեց երեք տարով։ 2008-09 մրցաշրջանում առաջնությունում խփեց 9 գոլ, որը օգնեց «աղվեսներին» հաղթել Առաջին լիգան և վերադառնալ Չեմպիոնշիպ։ 2009 թվականի ապրիլին ճանաչվեց «Լեսթերի» երիտասարդ լավագույն ֆուտբոլիստը։

2009-10 մրցաշրջանում Քինգը իր խաղը ավելի բարելավեց և ակումբակիցների կողմից ճանաչվեց ակումբի տարվա լավագույն ֆուտբոլիստ (Ջեկ Հոբսոմի հետ միասին)։

2010-11 մրցաշրջանում Քինգը դարձավ ակումբի լավագույն ռմբարկուն, խփելով 16 գոլ բոլոր առաջնություններում (դրանցից 15-ը խփեց լիգայում)։ 2011 թվականի ապրիլի 15-ին ակումբի հետ պայմանագիրը երկարաձգեց մինչև 2015 թվականը։ Երեք օր անց մտավ Չեմպիոնշիպի տարվա թիմի կազմի մեջ, իսկ հետո կրկին ճանաչվեց ակումբի տարվա լավագույն ֆուտբոլիստ իր ակումբակիցների կողմից։

2011-12 մրցաշրջանում Քինգի արդյունավետության ցուցանիշը ընկավ. նա 32 խաղում ընդամենը 4 գոլ խփեց։

2012-13 մրցաշրջանում Էնդին կրկին վատ ցուցանիշ արձանագրեց. 48 խաղում խփեց 7 գոլ։ «Լեսթերը» Չեմպիոնշիպում զբաղեցրեց 6-րդ հորիզոնականը, որով հնարավորություն ստացավ մյուս տարի խաղալու Պրեմիեր Լիգայում, սակայան այդ պայքարում զիջեցին «Ուոթֆորդին»։

2013-14 մրցաշրջանում Քինգը այդքանել էլ շատ խաղաժամանակ չէր ստանում, քանի որ լավ մարզավիճակում էր գտնվում Մետտի Ջեյմս և Դենի Դրինքուոթեր զույգը։ 2014 թվականի ապրիլի 1-ին Էնդին խփեց իր 54-րդ գոլը «աղվեսների» կազմում, դարձավ ակումբի լավագույն ռմբարկուն կիսապաշտպանների շրջանում։ Մրցաշրջանի արդյունքում «Լեսթեր Սիթին» մյուս մրցաշրջանում ելույթ ունեցավ Պրեմիեր Լիգայում։

2014 թվականի օգոստոսի 16-ին Էնդի Քինգը նորամուտը նշեց Պրեմիեր Լիգայում, խաղալով «Էվերթոնի» դեմ ամբողջ խաղը։ Հոկտեմբերի 29-ին Քինգը պայամանագիրը երկարաձգեց մինչև 2018 թվականը։ Իսկ արդեն 2015 թվականի ապրիլի 29-ին իր 300-րդ խաղը անցկացրեց «Չելսիի» դեմ խաղում։

Հուլիսի 29-ին Քինգը գործող պայմանագիրը «Լեսթեր Սիթիի» հետ երկարաձգեց մինչև 2020 թվականը։

Կարիերան հավաքականում 
Չնայած որ Էնդին ծնվել է Անգլիայում՝ նրա պապիկը եղել է ուելսցի, և Քինգը որոշել է խաղալ Ուելսի հավաքականում։ Նա հանդես է եկել Ուելսի մինչև 19 և մինչև 21 տարեկանների հավաքականներում։ 2009 թվականի մայիսին հրավիրվել է Ուելսի հիմանական կազմի հետ մասնակացելու Էստոնիայի հավաքականի դեմ ընկերական խաղին։ Մայիսի 29-ին նորմաուտն է նշել հավաքականի կազմում, Էստոնիայի հավաքականի դեմ խաղի վերջնամասում փոխարինման դուրս գալով Չեդա Էվանսի փոխարեն։ 2010 թվականի օգոստոսի 11-ին Էնդին Լյուքսեմբուրգի հավաքականի դեմ խաղում իր առաջին գոլն է խփել հավաքականի կազմում։

Տիտղոսներ

Ակումբային տիտղոսներ 
 Լեսթեր Սիթի
 Ֆուտբոլային առաջին լիգայի հաղթող - (1)։ 2008-09
 Չեմպիոնշիպի հաղթող (1) - 2013-14
 Պրեմիեր Լիգայի չեմպիոն (1) - 2015-16

Անձնական տիտղոսներ 
 Չեմպիոնշիպի «տարվա թիմի» կազմի անդամ - 2010-11
 «Լեսթեր Սիթիի» տարվա լավագույն երիտասարդ ֆուտբոլիստ - 2008-09
 «Լեսթեր Սիթիի» տարվա լավագույն ֆուտբոլիստ ակումբակիցների վարկածով - 2009-10 (համատեղ հաղթանակ), 2010-11
 «Լեսթեր Սիթիի» մրցաշրջանի լավագույն ռմբարկու - 2010-11 (16 գոլ)

Ռեկորդներ 
 «Լեսթեր Սիթիի» պատմության կիսապաշտպանների լավագույն ռմբարկու։ 57 գոլ
 Ուելսի կազմում ամենաշատ խաղ անցկացրած ֆուտբոլիստն է «Լեսթեր Սիթիի» ֆուտբոլիստների թվում

Ծանոթագրություններ

Արտաքին հղումներ 
 Ֆուտբոլիստի էջը LCFC.com կայքում 
 
 
 

Ուելսցի ֆուտբոլիստներ
Ուելսի հավաքականի ֆուտբոլիստներ
Անգլիացի ֆուտբոլիստներ
Անգլիական ֆուտբոլի լիգայի խաղացողներ
ՈՒԵՖԱ Եվրո 2016-ի ֆուտբոլիստներ
Հադերսֆիլդ Թաունի ֆուտբոլիստներ
Սուոնսի Սիթիի ֆուտբոլիստներ
Ֆուտբոլի կիսապաշտպաններ
Պրեմիեր Լիգայի ֆուտբոլիստներ